Centurion-skietery: Man wag glo 12 ure voor huisHelena en Leon Lourens. Foto: Facebook Sers. Ann Poortman, woordvoerder van die polisie, het gesê die 47-jarige man het verskeie skote op sy eksvrou se vriend geskiet voor hy homself doodgeskiet het. “Die eksvrou se 50-jarige vriend is na die Kalafong-hospitaal in Atteridgeville geneem. ’n Saak van poging tot moord word ondersoek en ŉ geregtelike doodsondersoek is geopen.” Beeld het die skieter geïdentifiseer as Leon Lourens. Volgens die berig het Lourens 12 ure lank in sy motor buite sy vervreemde vrou, Helena Lourens, se huis in die Wierda Glen Villas-veiligheidskompleks gesit en wag. Lourens het Helena en haar kêrel, Don Nolan, glo gekonfronteer. ŉ Bakleiery het uitgebreek en een van Helena se vingers is in die proses gebreek. Lourens het Nolan glo hierna vier keer in die bors geskiet voor hy homself in die kop geskiet het. Helena is nie geskiet nie.